དེ་རིང་བདག་དབུས་ཉི་མ་ལྷ་ས་ན་ཡོད།བདག་ལ་གློ་བུར་དུ་གནས་ཚུལ་ཞིག་འབྱོར་སོང་བ་ནི་རང་ཡུལ་ནས་དོན་དག་ཆེན་མོ་ཞིག་བྱུང་ཡོད་པ་གོ་ཐོས་བྱུང་སྐབས་སེམས་ཚོར་མ་བདེ་བའི་ཕྱིར་དུ་འཕྲིན་ཡིག་ཞིག་གི་ཚབ་དུ་གཏམ་ཐུང་བ་ཞིག་གི་གླེང་སློང་བ་ཡིན།བདག་གི་གོ་ཐོས་ལྟར་ན་བོད་ཨ་མདོ་རྔ་བ་རྔ་སྨད་ཨ་ཁམས་ནས་ཡིན་པའི་གཞོན་སྐྱེས་ཤེས་ཡོན་ལ་དུང་བ་བཞིའི་འབར་ཞུན་ཚགས་པར་ཟེར་བ་ཞིག་སྤེལ་ནས་གནས་ཚུལ་བྱུང་བ་འདི་ལྟར་རོ།།གཞོན་སྐྱེས་དག་གི་མཚན།ཏོག་གཡུང།སྒང་གཤེན་སྨྱུགགཡུང་གོལྕེ་གསུམ་པ།བརྩམས་ཆོས་སྤེལ་བའི་མཚན་བྱང་།༼རང་དགོན་ལ་ཕུལ་བའི་སྙིང་གཏམ་གསེར་གྱི་ཐུག་པ།དོན་ངོ་མའི་བསྟན་བཤིག་སུ་ཡིན་ནམ།ཅོག་ལོ་གཙོས་སྣང་ཞིག་ཚང་ལ་དད་མོས་ཁེ་དབང་རྩོད་པ།དགོན་པའི་ལམ་ལུགས་ནས་ཡོངས་ཁྱབ་རིན་ཐང་ལ་ལྟ་བ།༽ནང་དོན་མདོར་བསྡུས།རྩོམ་ཡིག་འདི་དག་དགོན་པའི་ལམ་ལུགས་དང་འབྲེལ་ནས་སྐྱེས་བུ་སྒེར་གྱི་ཐོབ་ཐང་གཙོ་བོ་བཟུང་ནས་དགག་སྒྲུབ་རྩོམ་ཡིག་བཞིའི་གྲུབ་པ་ཞིག་ཡིན།ཆག་སྒོ་བྱུང་བའི་རྐྱེན་རིམ།རྩོམ་ཡིག་དེ་དག་འཇིག་རྟེན་ན་སྤེལ་མ་ཐག་མྱི་ཁ་ཤས་དངངས་ཚབས་ཆེན་པོ་སྐྱེས་ནས།དོན་དག་དེ་དངོས་ཤུགས་རྒྱུད་གསུམ་ནས་ཚགས་པར་དེ་ཕྱིར་བསྡུས་ནས་མེ་ལ་བསྲེགད་དུང་མི་ཡུལ་ན་ཚགས་པར་དྲུག་ཙམ་ཤོར་ཡོད་པ་དེ་ལོ་རྒྱུས་བདེན་དཔང་དུ་ཆགས་ཡོད།གཉིས་པ་གཞོན་སྐྱེས་དེ་དག་ལ་མི་ཁ་ཤས་ཀྱིས་འཇིགས་སྐུལ་བ་དང་གནོན་ཤུགས་གང་མང་གིས་རང་ཁྱིམ་དང་གྱེས་ཏེ་རི་མགོར་བྲོས་བྱོལ་བྱས་པ་རེད་འདུགདེའི་ནང་ནས་སྐུ་ཞབས་ལྕེ་གསུམ་པ་ཚང་གི་ཁྱིམ་དུ་གྲི་མཚོན་ཐོགས་པའི་མི་ཁ་ཤས་རྒྱུགས་ནས་གདོང་ལ་གྲི་ཡིས་རི་མོ་སོགས་བྲིས་ཡོད།གནས་ཚུལ་དེ་དག་ཐོས་མ་ཐག་ཏུ་བདག་གི་སེམས་ངོར་རོ་མའི་སྒེར་གཅོད་ལོ་རྒྱུས་དང་ཉེ་སྔོན་བོད་ཀྱི་སྐྱེས་ཆེན་དམ་པ་དགེ་འདུན་ཆོས་འཕེལ་དང་ལུང་ཤར་བ་ཚེ་རིང་རྡོ་རྗེ།ད་དུང་སྡེ་སྲིད་སངས་རྒྱས་རྒྱ་མཚོ་སོགས་ཀྱི་སྐྱེས་ཆེན་གསེར་རིའི་འཕྲེང་འདྲ་བ་དག་གི་ལོ་རྒྱུས་ལས་སྐུ་ཚེ་སྨད་ཀྱི་སྐྱོ་གར་དེ་དག་དྲན་སོས་ཏེ་བསམ་གཞིགས་ཨེན་ཙམ་མི་བྱེད་ཐབས་མེད་བྱུང་།མཐར་རང་ཡིད་དུ་འཁོར་བ་ནི་སྐྱོ་གདོང་ཤུགས་ཆེན་དང་བཅས་ཏེ་གོང་གི་སྐྱེས་ཆེན་དེ་དག་དང་གཞོན་སྐྱེས་ཁོང་ཅག་འཇིག་རྟེན་དུ་སྐྱེ་བའི་དུས་མ་འདྲ་བ་ཙམ་ལས།དོན་དུ་སྒེར་གཅོད་པ་དག་གི་ལུས་ངག་ཡིད་གསུམ་དུ།དུས་ཚོད་དང་མིའི་རིགས་ཀྱི་ཤེས་རིག་ལོ་རྒྱུས་ཀྱིས་འགྱུར་བ་ཐེབས་མ་ཐུབ་པ་ཡིད་རེ་ཕངས་ལ་བློ་རེ་འགྱོད་དོ།།